ขอใบอนุญาต สร้างแผนธุรกิจ ดำเนินธุรกิจ
การเปิดสถานรับเลี้ยงเด็กอายุไม่เกิน 6 ปีบริบูรณ์ จำนวนตั้งแต่ 6 คนขึ้นไป ผู้ประกอบการต้องขอรับใบอนุญาตจัดตั้งสถานรับเลี้ยงเด็กและผู้ดำเนินกิจการ ในส่วนกรุงเทพฯ ให้ติดต่อฝ่ายส่งเสริมพัฒนาเด็ก ส่วนคุ้มครองสวัสดิภาพหญิงและเด็ก สำนักป้องกันและแก้ไขปัญหาการค้าหญิงและเด็ก กรมพัฒนาสังคมและสวัสดิการ ถ้าเป็นต่างจังหวัดให้ติดต่อสำนักงานพัฒนาสังคมและความมั่นคงของมนุษย์ประจำจังหวัด คุณจะต้องผ่านการอบรมตามหลักสูตรที่ปลัดกระทรวงกำหนดก่อนจึงจะเปิดได้ ซึ่งการอบรมมีไว้เพื่อจุดประสงค์ดังนี้  ช่วยให้คุณตัดสินใจได้ว่าคุณอยากจะเปิดสถานรับเลี้ยงเด็กจริงๆ หรือไม่ พิจารณาว่าคุณมีคุณสมบัติเหมาะสมที่จะเปิดสถานรับเลี้ยงเด็กหรือไม่ แจ้งข้อกำหนดที่ต้องทำก่อนเปิดสถานรับเลี้ยงเด็ก แจ้งกฎและข้อกำหนดด้านความปลอดภัย ให้ข้อมูลเกี่ยวกับอัตราส่วนผู้เลี้ยงดูเด็กต่อจำนวนเด็กและเรื่องพนักงาน แนะนำวิธีการดูแลเด็กที่เป็นเลิศ สถานที่ที่คุณไปขอรับใบสมัครจะบอกคุณว่าคุณต้องส่งใบสมัครที่ไหน นอกจากสำเนาบัตรประชาชนและสำเนาทะเบียนบ้านแล้ว คุณจะต้องส่งเอกสารประกอบคำขอใบอนุญาตดังนี้  หลักฐานแสดงกรรมสิทธิ์หรือสิทธิในสถานที่ และอาคารที่จะขออนุญาตจัดตั้งสถานรับเลี้ยงเด็ก ในกรณีที่สถานที่ หรืออาคารเป็นของผู้อื่น ผู้ขอรับใบอนุญาตจะต้องมีหนังสือแสดงว่าได้รับความยินยอมจากเจ้าของสถานที่หรืออาคาร แผนผังแสดงที่ตั้งของสถานรับเลี้ยงเด็ก แบบแปลนแผนผังอาคารภายใน สถานที่ที่จะขออนุญาตจัดตั้งสถานรับเลี้ยงเด็ก พร้อมรายละเอียดเกี่ยวกับการใช้สอยอาคารและห้องต่าง ๆ ทุกห้อง ระเบียบหรือข้อบังคับการดำเนินงานของสถานรับเลี้ยงเด็ก ถ่ายภาพการใช้สอยอาคารและห้องต่างๆ ทุกห้อง ทั้งภายนอกและภายใน มีหลายเรื่องที่คุณต้องรู้ถึงจะประสบความสำเร็จในการเปิดสถานรับเลี้ยงเด็ก ก่อนที่คุณจะได้รับใบอนุญาต คุณจะต้องแสดงให้เห็นว่าคุณมีความเข้าใจในเรื่องดังต่อไปนี้  การปฐมพยาบาลเบื้องต้น การทำ CPR และการเตรียมพร้อมรับสถานการณ์ฉุกเฉิน ระเบียบวินัยและกิจกรรมที่เหมาะสมกับพัฒนาการ สุขภาวะ โภชนาการ และพัฒนาการเด็ก แน่ใจว่าบ้านของคุณปลอดภัยสำหรับเด็ก การสื่อสารกับพ่อแม่ สถานรับเลี้ยงเด็กที่บ้านจะต้องมีประกันอัคคีภัย โจรกรรม และประกันภัยต่อบุคคลภายนอก และคุณก็ต้องแน่ใจด้วยว่าการประกันสรรพภัยเจ้าบ้านของคุณครอบคลุมสิ่งของที่คุณซื้อมาใช้ในกิจการด้วย ก่อนที่คุณจะเปิดธุรกิจสถานรับเลี้ยงเด็ก เจ้าหน้าที่จะต้องมาตรวจประเมินก่อน 2 ครั้งเพื่อให้แน่ใจว่าบ้านของคุณปลอดภัยและดีต่อเด็กๆ และคุณก็คำนึงถึงความต้องการด้านการศึกษา สันทนาการ และระเบียบวินัยของเด็กด้วย มีหลายเหตุผลว่าทำไมการเปิดสถานรับเลี้ยงเด็กจึงเป็นสิ่งที่สามารถทำเงินได้โดยเฉพาะอย่างยิ่งในโลกปัจจุบัน คุณเป็นคนหนึ่งที่จะช่วยให้หลายๆ ครอบครัวปรับตัวเข้ากับความเป็นจริงเหล่านี้ได้ไหม  ครอบครัวส่วนใหญ่ในปัจจุบันไม่ได้เป็นแบบผู้ชายทำงานนอกบ้าน ผู้หญิงรับผิดชอบเรื่องในบ้านอีกต่อไปแล้ว การทำงานเป็นกะเป็นลักษณะที่เด่นชัดมากขึ้นเรื่อยๆ ในเศรษฐกิจรูปแบบใหม่ ซึ่งมีคนทำงานกลางคืนและช่วงวันหยุดสุดสัปดาห์มากขึ้นเรื่อยๆ ในบางครอบครัวที่มีทั้งพ่อและแม่ คนหนึ่งทำงานกะกลางวัน แต่อีกคนทำงานกะกลางคืน คนส่วนใหญ่เกษียณช้าลง ซึ่งหมายความว่าปู่ยาตายายจะสามารถมาดูแลหลานได้น้อยลง ถ้าคุณคิดจะเปิดสถานรับเลี้ยงเด็ก คุณอาจจะชอบทำงานกับเด็ก มีพลังงานล้นเหลือ และคุ้นเคยกับภาระงานมากมายที่ต้องจัดการ ซึ่งก็ยังไม่พอต่อการทำธุรกิจที่ประสบความสำเร็จอยู่ดี เพราะมีอีกหลายคุณสมบัติที่คุณจะต้องมี ได้แก่  ความเป็นมืออาชีพและไหวพริบทางธุรกิจ การเต็มใจที่จะรับความเสี่ยง ความสามารถในการดูแลพนักงาน การเข้าถึงแหล่งเงินทุน ทักษะการบริหารจัดการและการเก็บบันทึก พอคุณสร้างความจำเป็นที่จะต้องมีสถานรับเลี้ยงเด็กในชุมชนของคุณได้แล้ว ให้คิดเจาะต่อไปว่าคุณอยากให้บริการประเภทไหน คุณตัดสินใจแล้วว่าจะเปิดสถานรับเลี้ยงเด็กที่บ้านแทนที่จะเปิดในพื้นที่สำหรับทำธุรกิจ แต่ก็มีเรื่องอื่นๆ ที่คุณต้องพิจารณาด้วย  พิจารณาข้อมูลด้านประชากร ในพื้นที่ของคุณมีเด็กอายุต่ำกว่า 6 ปีกี่คน คุณสามารถหาข้อมูลนี้และข้อมูลสำคัญอื่นๆ ได้จากสำนักงานสถิติจังหวัดหรือเทศบาลและระบบโรงเรียน และอาจจะสัมภาษณ์พ่อแม่ที่อยู่ในละแวกนั้นด้วย  ในพื้นที่ของคุณมีสถานรับเลี้ยงเด็กที่รองรับเด็กพวกนี้แล้วกี่แห่ง คุณสามารถหาข้อมูลนี้ได้จากศูนย์ออกใบอนุญาตของเทศบาล สำนักงานแนะนำสถานรับเลี้ยงเด็กในท้องถิ่น หรือสมุดโทรศัพท์/อินเทอร์เน็ต พอคุณได้รายชื่อสถานรับเลี้ยงเด็กในพื้นที่มาแล้ว ให้ติดต่อแต่ละที่เพื่อสอบถามว่าเขาคิดค่าบริการเท่าไหร่  มีความต้องการไหนที่ศูนย์เหล่านี้ยังไม่ได้ให้บริการหรือเปล่า อาจจะเป็นเรื่องกลุ่มอายุเด็กหรือช่วงเวลาที่เขามองข้ามไป ถ้าเป็นอย่างนั้นสิ่งเหล่านี้ก็อาจจะกลายเป็นตลาดเฉพาะของคุณได้ คุณอาจจะพิจารณาตัวเลือกต่อไปนี้  รับเลี้ยงเด็กในวันทำงานปกติ ดูแลเด็กก่อนหรือหลังเลิกเรียน ดูแลเด็กช่วงหัวค่ำ กลางคืน หรือวันหยุดสุดสัปดาห์ ดูแลเด็กในช่วงอายุที่เฉพาะเจาะจง คุณต้องใช้เงินเท่าไหร่และนานเท่าไหร่กว่าคุณจะเก็บได้ อีกทางหนึ่งคือถ้าคุณกู้เงิน นานเท่าไหร่กว่าคุณจะจ่ายคืนได้หมด คุณต้องคำนวณทั้งต้นทุนและรายได้เพื่อดูความเป็นไปได้ทางการเงินในแผนของคุณ  คุณต้องซื้ออุปกรณ์อะไรบ้าง อย่าลืมว่ามันไม่ใช่การซื้อครั้งเดียวจบ คุณจะต้องคอยเติมของพวกนี้ตลอดเวลา ซึ่งของที่จะต้องเติมเรื่อยๆ ก็ได้แก่ของเล่น เกม หนังสือ งานศิลปะและงานประดิษฐ์ อุปกรณ์ในสนามเด็กเล่น และอื่นๆ คุณจะต้องปรับปรุงบ้านเพื่อให้ปลอดภัยสำหรับเด็กๆ หรือไม่ คุณจะต้องเสียงค่าธรรมเนียมการขอใบอนุญาตและค่าประกันเท่าไหร่ คุณจะต้องเสียค่าอาหารและค่าขนมให้เด็กๆ ในสถานรับเลี้ยงเด็กของคุณเท่าไหร่ คุณสามารถดูแลเด็กที่บ้านได้กี่คน คุณจะต้องจ้างพนักงานเพิ่มไหม และถ้าต้องจ้าง คุณจะจ่ายค่าจ้างเท่าไหร่ คุณจะคิดค่าบริการจากพ่อแม่เท่าไหร่ มันจะพอกับต้นทุนที่จ่ายไปไหม ในทางกลับกันมันจะมากเกินไปจนพ่อแม่ถอยหนีหรือเปล่า ชื่อควรเป็นชื่อง่ายๆ ติดหู และจำง่าย ส่วนโครงสร้างทางกฎหมายจะขึ้นอยู่กับประเภทของสถานรับเลี้ยงเด็กที่คุณจะเปิดให้บริการ  ศูนย์รับเลี้ยงเด็กหลายที่เป็นกิจการเจ้าของคนเดียว ซึ่งแม้ว่ามันจะเป็นโครงสร้างที่ง่ายที่สุดและถูกที่สุด แต่คุณก็ต้องยื่นภาษีธุรกิจและภาษีส่วนบุคคลไปพร้อมกัน ถ้าคุณจ้างคนอื่นด้วย คุณก็อาจจะดูว่าจะตั้งเป็นบริษัทเลยไหม คุณอาจจะต้องจ่ายค่าธรรมเนียมทางกฎหมายและภาษีสูงขึ้น แต่อสังหาริมทรัพย์ของคุณก็จะได้รับการคุ้มครองด้วย หรือคุณจะตั้งเป็นบริษัทจำกัด (LLC) ก็ได้ แต่ส่วนต่างๆ ในบ้าน เฟอร์นิเจอร์ วัสดุอุปกรณ์ต่าง ๆ และอื่นๆ ที่คุณใช้ในการรับเลี้ยงเด็กจะไม่ได้รับการคุ้มครอง  เลือกจัดตั้งห้างหุ้นส่วนถ้าคุณและเพื่อนร่วมงานที่คุณไว้ใจมีทักษะที่เสริมกันและอยากจะแบ่งงานกัน แม้ว่าวิธีนี้จะทำให้คุณสามารถมีส่วนร่วมในการตัดสินใจเรื่องธุรกิจและได้รับกำไรเท่ากัน แต่คุณก็ต้องรับผิดชอบความเสียหายร่วมกันด้วย ธนาคารต่างๆ มีสินเชื่อดอกเบี้ยไม่สูงนักหลายประเภทสำหรับคนที่กำลังจะเปิดธุรกิจรับเลี้ยงเด็ก ดูว่าคุณมีคุณสมบัติในการขอสินเชื่อหรือไม่เพื่อลดค่าใช้จ่ายในการจัดตั้งและดำเนินธุรกิจ การทำบัญชีอย่างละเอียดจะทำให้คุณมีไหวพริบด้านการบริหารองค์กร คุณจะต้องบันทึกค่าใช้จ่ายและรูปแบบของรายได้ทุกรายการ ซึ่งจะมีประโยชน์ทั้งในแง่ของการประเมินความสามารถในการชำระหนี้และตอนที่คุณต้องยื่นภาษี สถานรับเลี้ยงเด็กในบางละแวกแพงกว่าค่าเล่าเรียนในมหาวิทยาลัยรัฐเสียอีก ซึ่งสถานการณ์แบบนี้จะบังคับให้พ่อแม่ต้องชั่งน้ำหนักอย่างรอบคอบว่าเขามีเงินส่งให้ลูกไปอยู่สถานรับเลี้ยงเด็กหรือเปล่า หรือว่าถ้าพ่อหรือแม่คนใดคนหนึ่งอยู่บ้านไปเลยจะคุ้มกว่า  เงินอุดหนุนและเงินกู้จะช่วยให้คุณกำหนดราคาที่ต่ำได้ คุณอาจจะมีสิทธิได้รับการลดหย่อนภาษีด้วย แม้จะมีข้อกำหนดในการให้ใบอนุญาตเปิดสถานรับเลี้ยงเด็กที่เคร่งครัด แต่ก็ไม่มีอะไรมารับรองได้ว่าสถานรับเลี้ยงเด็กจะดูแลเด็กได้เป็นอย่างดี คุณสามารถทำให้สถานรับเลี้ยงเด็กของคุณแตกต่างจากที่อื่นได้ด้วยการศึกษาค้นคว้าจนเป็นผู้เชี่ยวชาญด้านความต้องการด้านพัฒนาการ การเรียนรู้ และโภชนาการของเด็ก คุณอาจจะเข้าร่วมการฝึกอบรบเพิ่มเติมในมหาวิทยาลัยท้องถิ่นก็ได้ ซึ่งมักจะมีค่าใช้จ่ายไม่สูงนัก พ่อแม่ไม่รู้หรอกว่าสถานรับเลี้ยงเด็กของคุณพิเศษกว่าที่อื่นอย่างไรถ้าคุณไม่ได้บอกให้พวกเขารู้ คุณอาจจะมีจดหมายข่าวทุกสัปดาห์หรือทุกสองสัปดาห์ที่บอกให้รู้ว่าลูกๆ ของพวกเขาทำกิจกรรมเด่นๆ อะไรบ้าง ถ้าคุณมีรูปให้พวกเขาดูได้ยิ่งดีใหญ่! สถานรับเลี้ยงเด็กหลายที่บอกว่าความต้องการนั้นสูงมากถึงขั้นที่ว่ามีลูกค้าต่อคิวรอโดยที่ไม่ต้องทำการตลาดเลย แต่ถ้าคุณเพิ่งเริ่มทำ คุณจะต้องสร้างชื่อเสียงให้ตัวเองในฐานะธุรกิจมืออาชีพก่อน  มองหาคนทำกราฟิกดีไซน์และนักเขียนมืออาชีพในพื้นที่ของคุณ ถ้าคุณทำงานร่วมกับคนที่มีลูก คุณอาจจะต่อรองให้เขาทำงานให้คุณโดยที่คุณช่วยดูลูกให้เขาเป็นค่าตอบแทนก็ได้ ขณะที่คุณกำลังออกแบบแผนการตลาด ให้นึกถึงคำถามที่คุณพิจารณาตอนที่ตัดสินใจว่าจะให้บริการแบบไหน (และอย่าลืมอธิบายบริการที่เฉพาะเจาะจงลงไปในสื่อโฆษณาด้วยเพื่อไม่ให้เกิดความสับสน)  คุณต้องการเข้าถึงคนกลุ่มไหน บริการของคุณแตกต่างและดีกว่าบริการที่พวกเขาใช้อยู่หรือบริการอื่นๆ ที่พวกเขากำลังพิจารณาอย่างไร คุณสมบัติด้านไหนที่คุณอยากจะเน้น การดูแลเอาใจใส่ ความยืดหยุ่น ราคาที่พ่อแม่จ่ายไหว เลือกด้านที่สำคัญที่สุดและใช้ด้านนั้นออกแบบภาพลักษณ์ที่เป็นมาตรฐานและดึงดูดใจ
ศึกษาข้อกำหนดการขอใบอนุญาตเปิดสถานรับเลี้ยงเด็ก. เข้ารับการอบรมตามหลักสูตรที่ปลัดกระทรวงกำหนด. กรอกและส่งใบสมัคร. เข้ารับการฝึกอบรม. ซื้อประกันที่จำเป็น. ให้เจ้าหน้าที่มาตรวจประเมิน. เข้าใจความต้องการ. ประเมินจุดแข็งและจุดอ่อนของตัวเอง. พิจารณาชุมชนของคุณ. กันเงินสดไว้สำหรับเริ่มธุรกิจ. ตั้งชื่อและกำหนดโครงสร้างทางกฎหมาย. มองหาโอกาสในการระดมเงิน. ทำบัญชีอย่างละเอียด. รักษาราคาที่ลูกค้าจ่ายไหว. ศึกษาค้นคว้าเกี่ยวกับการพัฒนาด้านจิตวิทยาเด็ก ทฤษฎีการเรียนรู้ สุขภาพ และความปลอดภัยล่าสุดอยู่เสมอ. สื่อสารกับพ่อแม่. อย่าละเลยเรื่องการตลาด.
https://www.wikihow.com/Start-a-Home-Daycare-Center https://www.wikihow.com/Start-a-Home-Daycare-Center https://www.wikihow.com/Start-a-Home-Daycare-Center
Getting Licensed Crafting a Business Plan Running Your Business